हरियाणा सरकार एक बार फिर विवादों में घिर गई है. नया मामला है वहां स्कूलों के लिए जारी ऐडमिशन फॉर्म का जिसमें पूछा जा रहा है कि आवेदक के पिता किसी तरह के गंदे पेशे से तो नहीं जुड़े हैं. इस तरह के फिज़ूल सवाल से अभिभावक नाराज़ हैं वहीं हरियाणा सरकार का कहना है कि ये सवाल छात्रों को मिलने वाले स्कॉलरशिप के चलते पूछे गए हैं. दूसरी ओर आम आदमी पार्टी के बाग़ी नेता कुमार विश्वास को राजस्थान प्रभारी पद से हटा दिया गया है. पार्टी से नाराज़ चल रहे और खुल कर सार्वजनिक मंचों पर अरविंद केजरीवाल के खिलाफ बोल रहे कुमार विश्वास पार्टी के मुताबिक पार्टी के काम के लिए समय नहीं दे पा रहे थे.
hin_Deva